ตลาดหุ้นมาเลเซียร่วงหนักเช้านี้ เหตุวิตกการเมืองอื้อฉาวกดดันนักลงทุนเทขาย
ดัชนี FBM KLCI ตลาดหุ้นมาเลเซียร่วงลง 1.4% แตะที่ 1,658.91 จุด เมื่อเวลาประมาณ 10.30 น.ตามเวลาท้องถิ่นในวันนี้ เนื่องจากนักลงทุนเทขายหุ้น จากความวิตกกังวลเกี่ยวกับข่าวอื้อฉาวทางการเมืองที่เกี่ยวข้องกับนายกรัฐมนตรีนาจิบ ราซัค และจากแนวโน้มเศรษฐกิจภายในประเทศที่ย่ำแย่ลง
10 ส.ค. 2558

 
สำนักข่าวอินโฟเควสท์ รายงาน ดัชนี FBM KLCI ตลาดหุ้นมาเลเซียร่วงลง 1.4% แตะที่ 1,658.91 จุด เมื่อเวลาประมาณ 10.30 น.ตามเวลาท้องถิ่นในวันนี้ เนื่องจากนักลงทุนเทขายหุ้น จากความวิตกกังวลเกี่ยวกับข่าวอื้อฉาวทางการเมืองที่เกี่ยวข้องกับนายกรัฐมนตรีนาจิบ ราซัค และจากแนวโน้มเศรษฐกิจภายในประเทศที่ย่ำแย่ลง
นักลงทุนต่างชาติเทขายหุ้นในตลาดหุ้นมาเลเซียมูลค่า 3 พันล้านดอลลาร์แล้วในปีนี้ เนื่องจากความวิตกกังวลที่ว่า วิกฤตการณ์ที่เกิดขึ้นจะส่งผลกระทบทางการเมืองต่อนายนาจิบ โดยนายกรัฐมนตรีมาเลเซียกำลังเผชิญกับข่าวอื้อฉาวเกี่ยวกับข้อกล่าวหาการฉ้อโกงเงินในกองทุน 1Malaysia Development Bhd. หรือ 1MDB ซึ่งเป็นกองทุนของรัฐบาลมาเลเซีย